
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

U   I M E   R E P U B L I K E    H R V A T S K E
R J E Š E N J E

		Trgovački sud u Rijeci, po sucu Veri Jelenović, u postupku radi sklapanja predstečajne nagodbe, odlučujući o prijedlogu predlagatelja dužnika EURO PANELI d.o.o. za trgovinu i usluge Rijeka, Stjepana Istranina Konzula 2, OIB: 99044719489, nakon ročišta radi sklapanja predstečajne nagodbe održanog dana 23. ožujka 2017. godine, dana 24. ožujka 2017. godine 

r i j e š i o    j e

I. Odobrava se sklapanje predstečajne nagodbe nad dužnikom EURO PANELI d.o.o. za trgovinu i usluge Rijeka, Stjepana Istranina Konzula 2, OIB: 99044719489 (dalje: dužnik). 
 
Utvrđuje se da je sadržaj predstečajne nagodbe nad dužnikom u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog restrukturiranja.

II. Dužnik se u ovom postupku obvezuje ispuniti svim vjerovnicima usklađene tražbine u visini, na način i rokovima namirivanja kako slijedi:

1. VJEROVNICI TIJELA JAVNE UPRAVE I TRGOVAČKA DRUŠTVA U VEĆINSKOM VLASNIŠTVU DRŽAVE
1. Vjerovniku MINISTARSTVO FINANCIJA – POREZNA UPRAVA, OIB: 18683136487 glavnica utvrđene tražbine u iznosu od 1.894.006,15 kn uz kamatu od 4,5% isplatom u 60 jednakih mjesečnih anuiteta s početkom otplate 30-tog u mjesecu nakon mjeseca sklapanja predstečajne nagodbe pred Trgovačkim sudom u Rijeci. Otplata anuiteta vršiti će se po nalogu vjerovnika (otplatni plan). Preostalih 59 rata namirivati će se u mjesecima koji slijede.
1. Vjerovniku GRAD RIJEKA, Rijeka, Korzo 16, OIB: 54382731928 glavnica utvrđene tražbine u visini od 1.400,00 kn dužnik će podmirivati u 60 jednakih mjesečnih anuiteta u iznosu od 26,10 kn mjesečno uz kamatnu stopu od 4,5% s početkom otplate 30-tog u mjesecu nakon mjeseca sklapanja predstečajne nagodbe pred Trgovačkim sudom u Rijeci. Preostalih 59 rata namirivati će se u mjesecima koji slijede.

1. OSTALI VJEROVNICI
1. Vjerovniku J.u.A. Frischeis d.o.o. Velika Gorica, Ljudevita Posavskog 49, OIB: 18918947938 iznos od 1.532.266,70 kn utvrđene tražbine dužnik će podmirivati u 60 jednakih mjesečnih anuiteta u iznosu od 25.537,78 kn s početkom otplate 30-tog u mjesecu nakon mjeseca sklapanja predstečajne nagodbe pred Trgovačkim sudom u Rijeci. Preostalih 59 rata namirivati će se u mjesecima koji slijede.
1.  Vjerovniku  RI VECTURA d. o. o. Rijeka (Grad Rijeka), Save Jugo Bujkove 28, OIB: 23719203370 iznos od 237.283,60 kn utvrđene tražbine dužnik će podmirivati u 60 jednakih mjesečnih anuiteta u iznosu od 3.594,73 kn s početkom otplate 30-tog u mjesecu nakon mjeseca sklapanja predstečajne nagodbe pred Trgovačkim sudom u Rijeci. Preostalih 59 rata namirivati će se u mjesecima koji slijede.

III. Predstečajna nagodba je sklopljena kada je potpišu dužnik i vjerovnici čije tražbine čine potrebnu većinu iz čl. 63. ZFPPN-i.

IV. Predstečajna nagodba ima snagu ovršne isprave za sve vjerovnike čije su tražbine utvrđene.

V. Neispunjenjem obveza dužnika prema vjerovnicima ove Nagodbe, vjerovnik stječe pravo da na temelju ove Nagodbe ispunjenje obveze traži izravno putem Financijske agencije.

VI. Ovo rješenje dostavlja se Financijskoj agenciji koja će isto po primitku bez odgode objaviti na svojim web-stranicama.

VII. Ovo rješenje dostavlja se sudskom registru, radi upisa činjenice sklapanja predstečajne nagodbe nad dužnikom (čl. 84 st. 2. ZFPPN-i).
   
Obrazloženje
		Dužnik je na temelju članka 66. st. 1. Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, dalje: ZFPPN-i) podnio sudu prijedlog za sklapanje predstečajne nagodbe.
		U postupku predstečajne nagodbe provedenim pred nagodbenim vijećem Financijske agencije, na ročištu za glasovanje, potrebna većina propisana čl. 63. ZFPPN-i je prihvatila plan financijskog restrukturiranja.
		Nakon što je sud utvrdio da su kumulativno ispunjene zakonske pretpostavke za sklapanje predstečajne nagodbe propisane čl. 66. st. 1. do 4. ZFPPN-i, odredio je ročište radi sklapanja predstečajne nagodbe na temelju članka 66. stavak 5. ZFPPN-i.
		Oglas o ročištu radi sklapanja predstečajne nagodbe objavljen je na mrežnoj stranici e-Oglasna ploča sudova dana 3. siječnja 2017.g. i na web-stranici Financijske agencije od 11. siječnja 2017. godine u skladu sa čl. 66. stavak 6. ZFPPN-i, čime se smatra da su na ročište radi sklapanja predstečajne nagodbe uredno pozvani dužnik i svi vjerovnici predstečajne nagodbe.
		Na održanom ročištu dana 23. ožujka 2017. godine svoj pristanak na plan financijskog restrukturiranja dali su dužnik i vjerovnici  koji sudjeluju u glasovanju sa utvrđenom tražbinom u visini od 3.948.525,06 kn i čije tražbine čine potrebnu većinu iz čl. 63. stavak 2. ZFPPN-i.
		Budući da su za predloženi plan financijskog restrukturiranja svoj pristanak dali dužnik i vjerovnici koji su prihvatili plan financijskog restrukturiranja, a čije tražbine čine potrebnu većinu iz čl. 63. ZFPPN-i, kao i činjenicu da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog restrukturiranja dužnika, na temelju članka 66. stavak 9. ZFPPN-i odlučeno je kao u točki I. izreke ovog rješenja.
Rijeka, 24. ožujka 2017. godine
                                                                                                       Sudac
                                                                                                 Vera Jelenović 


UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske.
Žalba se podnosi putem ovog suda, u tri primjerka, u roku od 8 dana od dana primitka ovog rješenja.

